Lënda:Gjuhë shqipe

Klasa:lX

## Njësia mësimore:Fjalia e përbërë me pjesë të nënrenditur vendore

1. Gjuha shkon **ku dhemb dhëmbi**.
2. **Ngado që të hedhësh sytë**, sheh vetëm dëborë.
3. Altini**, kudo që të shkonte**, i binte fyellit.

Në fjalitë e mësipërme pjesët e nënrenditura tregojnë vendin ku kryhet veprimi i shprehur nga folja e pjesës kryesore.

Pjesa e nënrenditur kryen funksionin e rrethanorit të vendit dhe gjendet me pyetjet **ku**? **nga**?.

**Ndërtimi**

Pjesa e nënrenditur vendore bashkohet me pjesën kryesore me lidhëzat nënrenditëse vendore ku, nga, tek si dhe me shprehjet lidhëzore kudo që, ngado që, te do që etj.

**Rendi i pjesëve:**

* pas pjesës kryesore

Gjuha shkon **ku dhemb dhëmbi.**

* para pjesës kryesore

 **Ngado që të hedhësh sytë**, sheh vetem dëborë.

* në mesë të pjesës kryesore

 Atje,ku **lumi ishte I cekët**,kaluan pa vështirësi.

**Përdorimi i presjes**

 Kur pjesa e nënrenditur vendore ndodhet para kryesores ose në mes, ajo ndahet gjithmonë me presje.

Detyrë shtëpie:Shkruani pesë fjali të përbëra me pjesë të nënrenditur vendore.